คลายกังวลวิดกฤตยูเครน! หุ้นพุ่ง/น้ำมัน,ทองร่วง
หุ้นดาวโจนส์ปิดพุ่ง 834.92 จุด ด้านราคาน้ำมันลดลง 1.22 ดอลลาร์ ขณะที่ทองคำร่วง 38.7 ดอลลาร์ ตลาดคลายกังวลสถานการณ์ยูเครน
26 ก.พ. 2565

ดัชนีเฉลี่ยอุตสาหกรรมดาวโจนส์ปิดที่ 34,058.75 จุด พุ่งขึ้น 834.92 จุด หรือ +2.51%, ดัชนี เอสแอนด์พี 500 ปิดที่ 4,384.65 จุด พุ่งขึ้น 95.95 จุด หรือ +2.24% และดัชนี แนสแดค ปิดที่ 13,694.62 จุด พุ่งขึ้น 221.04 จุด หรือ +1.64%ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 2% ในวันที่ 25 ก.พ. นักลงทุนขานรับรายงานข่าวที่ว่ารัสเซียส่งสัญญาณพร้อมเจรจากับยูเครน แต่ในรอบสัปดาห์นี้ ดาวโจนส์ลดลง 0.1%, เอสแอนด์พี 500 บวก 0.8% และ แนสแดค เพิ่มขึ้น 1.1%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเม.ย. ลดลง 1.22 ดอลลาร์ หรือ 1.3% ปิดที่ 91.59 ดอลลาร์/บาร์เรล แต่ปรับตัวขึ้น 1.5% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนเม.ย. ลดลง 1.15 ดอลลาร์ หรือ 1.2% ปิดที่ 97.93 ดอลลาร์/บาร์เรล แต่พุ่งขึ้น 4.7% ในรอบสัปดาห์นี้ราคาน้ำมันปลับลดลง หลัง นักลงทุนขายทำกำไรหลังราคาพุ่งขึ้นอย่างมากในวันพฤหัสบดี ขณะที่นักลงทุนยังคงจับตาสถานการณ์รัสเซียบุกโจมตียูเครน รวมถึงรายงานข่าวที่ว่า รัสเซียพร้อมที่จะเจรจากับยูเครน ซึ่งส่งผลกดดันราคาน้ำมันราคาทองคำโคเม็กซ์งวดส่งมอบเดือนเม.ย. ร่วงลง 38.7 ดอลลาร์ หรือ 2.01% ปิดที่ 1,887.6 ดอลลาร์/ออนซ์ และปรับตัวลง 0.6% ในรอบสัปดาห์นี้